projecte-aina/catalan_government_crawling huggingface dataset:
233:: Ciències socials:: Cultura:: Esports:: El blog de les publicacions de la Generalitat:: Llibreria en línia de la Generalitat:: Cercador de publicacions
"...aquesta exposició detalla els vessants principals de l'impacte del conflicte sobre una Catalunya oficialment neutral, i mostra les memòries plurals d'aquesta guerra que han perviscut fins avui."
Extret del post de Raquel Castellà sobre Flames a la frontera.
Catalunya i la Gran Guerra [ + ]
Catàleg de l'exposició que, en el marc de la commemoració dels 80 anys de la Guerra civil, permet conèixer, en profunditat, les víctimes de la guerra i la postguerra: episodis tràgics del conflicte com ara els morts, la vida a la rereguarda, la persecució religiosa, la destrucció del patrimoni, els ferits, els bombardejos, els refugiats, els camps de concentració, l'exili, la repressió judicial i les fosses; però també aspectes encoratjadors, com ara les organitzacions d'ajuda, la salvació del patrimoni, la defensa passiva, l'assistència sanitària o les persones que van salvar vides.
Cultura industrial, tècnica i científica núm. 5.
La revista semestral Eix, editada pel mNACTEC i el seu Sistema Territorial, vol difondre el patrimoni i la cultura científica i tècnica de la societat industrial catalana.
S'hi tracten temes de patrimoni industrial i científic i turisme industrial a Catalunya i el món, i es fa ressò de la tasca dels museus del Sistema.
Presenta un dossier central que tracta en profunditat sobre l'Exposició Universal de 1888 a Barcelona; un article, entre d'altres, sobre les mines de la conca de Mequinensa; una entrevista a Magda Fernández sobre la vida al museu; i una visita al museu del suro de Palafrugell de la mà de Rosa Regàs.
Adreçada al públic general, aquesta revista ofereix el seu contingut d'una manera planera, moderna i rigorosa, en català amb abstracts en castellà i anglès.
Educació Física i Esports 2018, núm. 134, 4t trimestre (octubre-desembre)
Aquest número inclou, entre altres, articles sobre la metodologia qualitativa en l'estudi del joc tradicional, la inclusió de les nenes immigrants i creences del professorat, o el massatge en casos d'estrès crònic.
Educación Física y Deportes 2018, núm. 134, 4t trimestre (octubre-desembre)
237:: Administració pública:: Comunicació:: Esports:: El blog de les publicacions de la Generalitat:: Llibreria en línia de la Generalitat:: Cercador de publicacions
"...recull l'evolució arquitèctonica, la militar, la social i l'econòmica d'aquestes unitats [els castells] mentre que els objectes reflecteixen la vida quotidiana a l'interior."
Extret del post sobre L'esplendor dels castells medievals catalans [ + ]
Guia d'estudi per a l'accés a la categoria de mosso/a del cos de Mossos d'Esquadra.
Edició actualitzada gener de 2019
Edició actualitzada (gener de 2019) del material didàctic per a les persones que volen participar en el procés selectiu de la Policia de la Generalitat de Catalunya.
Els continguts es divideixen en tres àmbits: el de coneixements de l'entorn, l'institucional i el de la seguretat i la policia.
La redacció s'ha fet amb criteris pedagògics i introductoris, per tal d'oferir els elements exigibles per participar en les proves.
Aquesta obra té un doble objectiu: constatar el procés de recentralització competencial que s'ha produït en matèria ambiental entre 2008 i 2016, mentre que la matèria ambiental no ha romàs aliena al procés de recentralització competencial i de transformació de les relacions entre l'Estat i les comunitats autònomes a què ha portat la crisi econòmica; i reflexionar sobre les conseqüències que se'n deriven.
Anàlisi de la presència i construcció del relat del context sociopolític de Catalunya (2010-2015) a la premsa internacional
Aquest llibre presenta una investigació que té com a objectiu central l'anàlisi de la cobertura informativa (gèneres d'informació, opinió i interpretació) a la premsa internacional, prenent com a punt de partida la Sentència del Tribunal Constitucional sobre l'Estatut de Catalunya del 28 de juny de 2010 i els cinc anys posteriors fins a les eleccions al Parlament de Catalunya de setembre de 2015.
Aquest número inclou, entre altres, articles sobre la metodologia qualitativa en l'estudi del joc tradicional, la inclusió de les nenes immigrants i creences del professorat, o el massatge en casos d'estrès crònic.
241:: Administració pública:: Ciències socials:: Llengua::
El blog de les publicacions de la Generalitat:: Llibreria en línia de la Generalitat:: Cercador de publicacions
"...el Consell de Treball, Econòmic i Social de Catalunya ha volgut aproximar-se a una de les institucions [la família] que vertebren de manera més significativa la societat i, a partir de conèixer la seva transformació, valorar i fer propostes en relació amb les polítiques de suport a les famílies que es desenvolupen al nostre país."
Extret del post de Xavier Riudor sobre Polítiques de suport a les famílies [ + ]
Nou veus reflexionen al voltant del govern obert
Cinquè volum de la col·lecció Govern obert, que en aquest cas recull les entrevistes realitzades pel periodista Jordi Rovira a nou coneixedors de les polítiques de transparència.
Els entrevistats i entrevistades parlen sobre el camí recorregut des de l'aprovació de la Llei de transparència i els àmbits de millora que cal prioritzar.
La guia didàctica per al professorat inclou propostes a l'entorn de tres objectius: conèixer, comprendre i celebrar.
Les activitats proposades es presenten en un format pràctic per a dur-les a terme, i s'acompanyen de recursos i bibliografia per aprofundir en la temàtica.
El material de consulta dedica un capítol a cada religió: budisme, cristianisme, fe bahà'í, hinduisme, islam, judaisme i sikhisme, a més d'un final sobre celebracions interreligioses i interconviccionals.
Cada capítol explica les principals festivitats de cada tradició, i es complementa amb informació de context sobre la pregària, el culte, els llocs de trobada, els textos fonamentals, els principals personatges i divinitats, les branques en què es divideix o les formes d'organització.
Estudi lexicomètric contrastiu dels estatuts d'autonomia de Catalunya de 1932, 1979 i 2006
Aquest volum de la col·lecció Recerca de l'IEA presenta els resultats d'un projecte que ha caracteritzat, a partir d'un marc de treball basat en l'anàlisi del discurs i la lexicometria, trets quantitatius i qualitatius de tres textos cabdals: els estatuts d'autonomia de Catalunya de 1932, 1979 i 2006.
Inclou dades (en alguns casos inèdites) relatives als processos de tramitació, redacció i traducció dels tres estatuts que han materialitzat, en l'etapa política moderna, les aspiracions d'autogovern català.
El nucli del treball, basat en una exploració lexicomètrica, descriu el corpus a partir d'índexs estadístics que han permès caracteritzar la riquesa lèxica, la distància intertextual i altres característiques estadístiques de cada text estatutari.
246:: Ciències socials:: Cultura:: Esports::
"...accedeix de manera sistematitzada al discurs periodístic sobre el denominat Procés català que fan els principals mitjans de referència del món."
Extret de l ' apunt sobre Anàlisi de la presència i construcció del relat del context sociopolític de Catalunya (2010-2015) a la premsa internacional. [ + ]
Col·lecció Quaderns de la Mediterrània
El patrimoni cultural influeix en la nostra identitat i la nostra vida quotidiana, forma part dels pobles i les ciutats, els paisatges naturals i els jaciments arqueològics, la música de la regió euromediterrània.
El 27è número de QM mostra el compromís d'unir-se a la sèrie d'iniciatives de l'Any Europeu del Patrimoni Cultural, impulsat el 2018 per la UE amb l'objectiu de reforçar el sentiment de pertinença dels ciutadans a un espai europeu comú, que s'acostin al patrimoni cultural i s'hi comprometin activament.
Els articles i relats que conformen el dossier d'enguany mostren, a través dels paisatges, olors, formes de vida o construccions històriques, els pobles del Nord i del Sud de la mar Mediterrània.
Enciclopèdia de la cultura popular
L'enciclopèdia de la cultura popular de Catalunya, Tradicionari, ofereix una panoràmica detallada i aprofundida de tots i cadascun dels aspectes de la nostra cultura més viva.
Educació Física i Esports, 136.
Aquest número inclou, entre altres, articles sobre els estudis de diferents programes d'estiraments en persones majors de 55 anys, el nivell d'activitat física extraescolar entre l'alumnat d'educació primària i secundària, o els efectes d'una intervenció escolar sobre diversos aspectes en la preadolescència.
"...mostra com el moviment per la pau va esdevenint una base de regeneració democràtica, un espai d'assaig dels valors i mètodes necessaris per a una transició política pacífica..."
Extret del post de Xavier Garí sobre Els orígens i evolució del Moviment per la pau a Catalunya (1950-1980) [ + ]
Tercer volum de la col·lecció Lletres Catalanes: en el marc de l'Any Palau i Fabre, el Simposi Internacional Josep Palau i Fabre (1917-2008).
L'Alquimista, va contribuir a estudiar i donar a conèixer l'obra múltiple d'un dels grans escriptors catalans de la segona meitat del segle XX.
La publicació recull les aportacions dels estudiosos i especialistes més destacats, tant nacionals com internacionals.
En el marc de l'Any Bertrana, el Simposi Internacional Prudenci i Aurora Bertrana.
Entre dos silencis, va ser l'acte de cloenda d'aquesta doble commemoració.
El simposi va aplegar una dotzena d'experts en l'obra de pare i filla, que van abordar la seva trajectòria des de diferents perspectives, com ara l'escriptura autobiogràfica, el feminisme, la literatura de viatges, el periodisme o la relació entre realitat i ficció.
Tots els títols de la Col·lecció Lletres Catalanes
Una vil·la d'època romana a Sarrià de Ter
Guia del conjunt monumental del Pla de l'Horta que ens apropa la història del nostre territori emprant com a eina principal les restes arqueològiques, amb un llenguatge entenedor, amb l'addició d'un glossari pels termes tècnics i un gran suport visual, intentant fer visible no solament el que queda del jaciment, sinó també com era a l'època antiga.
Col·lecció Aprenem català des de...
Material d'autoaprenentatge adreçat a la comunitat àrab resident a Catalunya.
Proporciona un primer contacte amb la llengua catalana, alhora que permet entendre i practicar frases quotidianes per facilitar les comunicacions amb la societat d'acollida.
Està dividit en tres apartats: informació bàsica sobre la llengua i la cultura catalanes; lliçons de català inicial amb diàlegs relacionats amb la vida quotidiana; i, finalment, un darrer bloc amb diàlegs més avançats.
Tots els títols de la Col·lecció "Aprenem català des de..."
256:: Administració pública:: Cultura:: Esports::
"Els darrers anys s'ha produït una certa recuperació de l'ocupació, però una de les qüestions que més preocupa és la qualitat de l'ocupació que s'està generant."
Extret del post de Joan Antoni Santana sobre La qualitat de l'ocupació de la indústria a Catalunya [ + ]
Guia d'estudi per a l'accés a la categoria de mosso/a del cos de Mossos d'Esquadra.
Edició actualitzada octubre de 2019
Edició actualitzada (octubre de 2019) del material didàctic per a les persones que volen participar en el procés selectiu de la Policia de la Generalitat de Catalunya.
Els continguts es divideixen en tres àmbits: el de coneixements de l'entorn, l'institucional i el de la seguretat i la policia.
La redacció s'ha fet amb criteris pedagògics i introductoris, per tal d'oferir els elements exigibles per participar en les proves.
Codi de contractació pública a Catalunya
Departament de la Presidència i Departament de la Vicepresidència i d'Economia i Hisenda
Aquest Codi en línia inclou més de noranta normes que s'actualitzen permanentment, ja que es basa, en bona part, en els textos consolidats del Portal Jurídic de Catalunya.
Aquest quart volum de la col·lecció ha estat impulsat i coordinat pel Gabinet Jurídic de la Generalitat de Catalunya i l'Entitat, mentre que la Direcció General de Contractació Pública s'ha encarregat de la selecció de normes.
La col·lecció "Codis de Legislació" publica compilacions en línia de les principals normes vigents en un sector de l'ordenament jurídic, amb l'objectiu de millorar la difusió del dret vigent a Catalunya, alhora que es facilita la tasca dels operadors jurídics, els estudiants, els opositors i la ciutadania en general.
Catàleg de l'exposició Moda i Modistes que va tenir lloc al Museu d'Història de Catalunya del 3 maig al 13 d'octubre de 2019.
L'exposició, fruit de la col·laboració entre el Museu d'Història de Catalunya i la Fundació Antoni de Montpalau posa en valor el treball de les modistes al llarg del segle XX; presenta una mirada àmplia a l'obra i la trajectòria de tantes dones que, sovint, han restat en l'anonimat més enllà de la memòria oral familiar respectiva o del record, cada vegada més apagat, de la seva antiga clientela.
Educació Física i Esports, 138.
4t trimestre (octubre-desembre) 2019
Inclou, entre altres, articles referents a l'entrenament en esports d'equip: l'entrenament coadjuvant en el FCB; a l'efecte relatiu de l'edat en futbol professional: influència del nivell competitiu i la posició: o als efectes d'una pràctica de RCP de 45 minuts en futurs professors d'educació física.
"Albert Ghanime defuig les interpretacions teleològiques habituals de la història de Catalunya per endinsar-se en una reflexió plena de matisos sobre la identitat catalana del segle XIX."
Extret del post sobre La identitat catalana renaixent.
1, Del final de la guerra del Francès al fracàs de la monarquia isabelina (1814-1868) [ + ]
Col·lecció Clàssics per la pau i de la no violència
Judith Butler explora com en un context bèl·lic Occident determina quines vides mereixen ser plorades, i quines no.
I critica que siguin els mitjans de comunicació, esdevinguts part activa de la guerra, els que ho presentin així, la qual cosa afavoreix l'hostilitat sense remordiments cap als països que no s'ajusten a la norma occidental d'allò que és humà.
Demana repensar les polítiques progressistes, oposar-se a les accions militars intervencionistes il·legítimes i arbitràries, i establir condicions perquè la violència sigui menys viable i la vida més vivible.
La revolució digital a Catalunya
Departament de la Vicepresidència i d'Economia i Finances
Es tracta una revista que té l'objectiu de potenciar l'anàlisi i la reflexió sobre temes rellevants i d'actualitat per a l'economia catalana i el sector públic.
El número 105 de «Nota d'Economia» és un volum monogràfic sobre l'impacte i els reptes de la revolució digital a Catalunya.
260:: Administració pública:: Ciències socials::
"Reconeguda per les seves aportacions a la teoria del gènere i per les reflexions sobre la guerra, la vulnerabilitat, la precarietat de les vides o la violència, en aquest llibre Butler explora com en un context bèl·lic, Occident determina quines vides mereixen ser plorades —les pròpies— i quines no —les dels exèrcits enemics."
Extret del post Marcs de guerra.
Novè número d'aquesta publicació periòdica en anglès que té per objectiu contribuir al debat internacional sobre la gestió pública.
Aquest número està dedicat a la integritat institucional, l'Oficina Antifrau de Catalunya, la relació entre corrupció i gènere i la Directiva de protecció de la Unió Europea.
Guia per descobrir el Museu de les Mines de Cercs dedicat a la mineria del carbó i situat a la colònia de Sant Corneli.
És un museu de tècnica i d'història, al mateix temps, vol ser un centre d'interpretació de la colònia, de la conca minera i de la història de cent cinquanta anys d'explotació de carbó de la comarca del Berguedà.
El Museu de Bellmunt del Priorat
Guia per descobrir el Museu de les Mines de Bellmunt del Priorat, situat a l'antic complex industrial de la Mina Eugènia, és un centre d'interpretació de la mineria del plom a la comarca del Priorat.
Quaderns de la Mediterrània, 28-29.
Col·lecció Quaderns de la Mediterrània
Número que ofereix una anàlisi dels diferents reptes amb què s'enfronta la societat civil tant al Nord com, i principalment, al Sud.
Davant el context tan complex de la regió, ple de dificultats però també d'oportunitats, s'examina al Dossier el potencial de la societat civil com a element determinant per al futur de la regió euromediterrània.
El Dossier està format per tres apartats que es poden entreteixir: 1) Moviments socials: més enllà de les manifestacions; 2) Moviments interculturals: dones, canvi climàtic, migracions i refugiats; 3) Art i comunicació: espais de memòria cívica.
Clou el número una entrevista amb Gabriel Garroum, un jove que veu emergir la seva interculturalitat després d'haver visitat la seva família durant la guerra de Síria amb el seu company Xavier Segura.
261:: Ciències socials:: Cultura::
"No és només un recull de partitures de cant coral, és un llibre de pes, de sonoritats diverses, fruit de la inspiració que diferents contextos històrics, humans i anímics han generat en compositors i compositores de Catalunya i d'altres territoris de parla catalana."
Crónica de la Guerra dels Segadors (1598-1652)
Escrita per l'ambaixador Magí Sivillà (1597-1657), aquesta obra és un testimoni sense parió sobre la Guerra de Separació.
El manuscrit és una referència obligada per entendre les causes i evolució de l'enfrontament: les deliberacions de la cort castellana i la francesa, les gestions diplomàtiques de les institucions del Principat, la confrontació entre les elits catalanes, els moviments i estratègies dels caps militars, el canviant estat d'ànim de la població, la influència d'un context internacional marcat per la Guerra dels Trenta Anys, i sobretot, les veritables aspiracions polítiques de cadascun dels actors que hi van participar.
La casa i l'espai domèstic rural al Berguedà
Aquesta monografia és resultat d'un treball d'investigació iniciat l'any 2007 i que amb el títol "L'espai domèstic i el mobiliari rural al Berguedà.
Estudi del mobiliari i de la relació amb el seu entorn", es realitzà en el marc del programa de l'Inventari del Patrimoni Etnològic de Catalunya (IPEC).
Aquest llibre tracta els espais interiors de les masies, aquells en els que han fet vida els seus habitants i que ens mostren les transformacions en diferents etapes històriques.
L'ús dels espais, l'adaptació als recursos disponibles, les relacions entre els diferents membres del grup ens donen molta informació d'altres aspectes de la masia.
La recerca s'ha desenvolupat a la comarca del Berguedà, un territori de l'anomenada Catalunya vella, un territori de masies, de cases rurals, que ha viscut i crescut del seu medi geogràfic i que ha mantingut aquest modus de vida fins a l'actualitat.
Antologia de música coral a Catalunya
El llibre recull una mostra representativa del patrimoni musical català, que va des del Llibre Vermell de Montserrat i autors del passat, fins a obres de compositors actuals, tot passant per diversos gèneres, cançons populars harmonitzades, música religiosa i obres d'autor.
Aquesta publicació dona a conèixer la tasca realitzada per Josep Ribot i Calpe en dibuixar i inventariar els bolets de Catalunya al llarg de més de vint anys de manera incansable, amb la precisió dels seus dibuixos i el coneixement del medi, acompanyats en la seva majoria de casos de la datació i de la ubicació on va ser realitzada l'observació.
Xarxa de Llibreries Acreditades de la Generalitat de Catalunya
Llibreria Purgimon, La Seu d'Urgell
Llibreria El Cucut, Torroella de Montgrí
Llibreria Els Nou Rals, Viladecans
Llibreria New Josmar, El Vendrell
Llibreria la Baldufa, Montblanc
Llibreria Dòria Llibres, Mataró
Llibreria Muntanya de Llibres, Vic
Botiga de l'estació de la Vall de Núria, Núria
Llibreria Punt de Llibre, Lleida
Llibreria Artmoble Centre, Gandesa
Llibreria la Centraleta, Castellar del Vallès
Facebook Llibreria La Centraleta
Llibreria La Llar del Llibre, Sabadell
Llibreria Librerio de la Plata, Sabadell
Llibreria Alguer Set, Sant Celoni
Llibreria IL LABIRINTO, l'Alguer
Llibreria Babel, Castelló de la Plana
267:: 150 anys de la Revolta de les Quintes:: 100 anys del naixement de Josep Benet i Morell:: Administració pública:: Economia:: Llengua::
"...el catàleg de l'exposició Falsos Verdaders.
L'art de l'engany... esdevé un relat minuciós i interessantíssim d'aquest món tan desconegut i apassionant que és el de les falsificacions de les obres d'art."
Extret del post de Maria de Lluc Serra sobre Falsos verdaders.
La revolta de les quintes (1773-1774)
La revolta de les Quintes va posar de manifest la voluntat i capacitat de resistència que la societat catalana plantejava a la monarquia borbònica seixanta anys després del 1714.
El text de 1773-1774, rescatat pel professor Lluís Roura de la Universitat Autònoma de Barcelona, fa palès, d'una banda, la política anticatalana de la Cort de Madrid, i de l'altra, l'esperit resistent de la societat catalana contra les accions adverses de tota mena per part dels governs de l'Estat.
25 anys d'història de la creació del Centre d'Història Contemporània de Catalunya (CHCC).
Obra commemorativa dels 25 anys de la creació del Centre d'Història Contemporà nia de Catalunya, fundat el 1984 gràcies a l'impuls de l'historiador Josep Benet amb la voluntat de recuperar la memòria històrica de Catalunya després de la dictadura franquista.
Inclou el testimoni de figures lligades a la institució, com ara Jordi Pujol, Albert Manent, Josep Maria Solé i Sabaté o Joan Villaroya, aixícom una relació d'investigacions i obres amb el suport del centre.
Altres títols de la col·lecció "Personatges i fets"
Altres llibres amb textos de Josep Benet:
Desè número d'aquesta revista de debat sobre la gestió pública, que està dedicat monogràficament als vincles entre la recerca científica i la millora de les polítiques públiques, un tema de gran actualitat aquests dies per la pandèmia de la COVID-19.
S'hi analitza la relació entre la ciència i l'elaboració de polítiques i presenta un conjunt d'innovacions desenvolupades i desplegades pel Centre de Recerca del Servei de Ciències i Coneixement de la Unió Europea.
Nota de Conjuntura Econòmica número 108 (gener 2020) Anàlisi de l'evolució de l'economia catalana i el seu entorn Informe trimestral
Aquesta és una publicació trimestral sobre l'evolució de les principals magnituds de l'economia catalana.
En aquest número es tracten temes sobre l'evolució de l'activitat econòmica a Catalunya, el sector exterior, el mercat de treball, l'evolució dels preus i dels salaris, els àmbits monetari, financer i borsari i el sector públic.